**Biedrības “Mārupes Uzņēmēji” valdes sēde,**

**2018.gada 12.septembris, plkst. 17.00,**

**Lidosta “Rīga”, Mārupes nov.**

**Piedalās:** Valdes priekšsēdētājs K.Bodnieks; valdes locekļi, J.Baibakovs, I.Melzobs

**Biedrības biedri un viesi:** L.Zvīdriņa, S.Savickis, J.Kursiša, K.Avotiņa, S.Auguste-Šole

**Sēdi vada** K.Bodnieks

**Protokolē** E.Alksne

**Darba kārtība**

1) Iepazīšanās ar LIAA Magnetic Latvia biznesa informācijas centru

2) Izpazīšanās ar jauno biedru - SIA “Study Link”

3) Iepazīšanās ar potenciālo biedru - SIA ''Good life clinic”

4) Pr gatavošanos Mārupes Uzņēmēju dienām (plānotie pasākumi, skolēnu SMU izstāde lidostā “Rīga” u.c.)

5) Jautājumi "Uzņēmējdarbības konsultatīvai padomei"

6) Par VIAA iesniegumu par Erasmus+ TCA pasākuma pieteikumu konkursa rezultātiem

7) Par biedrības preču zīmi - nolikuma, noteikumu projekts (Jurijs)

8) Par situāciju ar Plieņciema ielu (atbilde no SM, Jurijs)

9) Par biedra izslēgšanu (“CV-travel”) no biedrības (ir saņemts iesniegums)

10) Par situāciju ar debitoriem.

11) Par avīzi “Mārupes Uzņēmēju Vēstis” oktobra numuru (teksti, intervijas, reklāmas), u.c..

12) “Par 2h zinošāks” septembra pasākums – 20.septembris, uzsaukums. Nākošo semināru tēmas, datumi.

13) Par biedru tīklošanās pasākumu 9.oktobrī.

14) Par gatavošanos biedrības gada ballei.

15) Par biedrības informatīvo stendu novada domes ēkā.

16) Par biedrības mājas lapu, Draugiem.lv un Tvitter kontu.

**Izskatīja:**

1. Iepazīšanās ar LIAA Magnetic Latvia biznesa informācijas centru

LIAA pārstāvis iepazīstina ar uzņēmumu, tā darbības jomām un piedāvātajām iespējām uzņēmējiem.

**Nolēma:** pieņemt zināšanai un pēc izmantot telpas biedrības pasākumiem.

2. Izpazīšanās ar jauno biedru - SIA “Study Link”

Noklausījās L.Zvīdriņas informāciju par uzņēmumu, tā piedāvātajiem pakalpojumiem fiziskām un juridiskām personām. Uzņēmums bijis biedrības biedrs, bet uz laiku, kamēr nenotika aktīva darbība, dalību biedrībā izbeidza. Vēlas atkal kļūt par biedru.

**Nolēma**: uzņemt par biedrības biedru SIA „Study Link”. Grāmatvedei sagatavot rēķinu par biedru naudu, nepiemērojot iestāšanās maksu. E.Alksnei aktualizēt biedra kontaktus.

**„Par” – 3** (vienbalsīgi)

3. Iepazīšanās ar potenciālo biedru - SIA ''Good life clinic”

SIA “Good Life Clinic” pārstāve K.Avotiņa iepazīstina klātesošos ar klīnikas pakalpojumiem, koncepciju. Klīnika atrodas Babītes novadā un plāno piedāvāt pakalpojumus arī Mārupes novada iedzīvotājiem, strādājošajiem un viesiem. Valdes locekļi uzdod interesējošos jautājumus.

**Nolēma:** konceptuāli atbalstīt uzņēmuma iestāšanos biedrībā pēc iesnieguma iesniegšanas.

**„Par”** – 3 (vienbalsīgi)

4. Par gatavošanos Mārupes Uzņēmēju dienām (plānotie pasākumi, skolēnu SMU izstāde lidostā “Rīga” u.c.)

Mārupes domes pārstāve J.Kursiša informē par plānotajām aktivitātēm un pasākumiem Mārupes Uzņēmēju dienu ietvaros, kas notiks 15.-19.oktobrī. Notiks uzņēmējiem adresēti divi semināri, skolēnu ekskursijas uz uzņēmumiem, kur vēlama aktīva biedrības uzņēmumu iesaiste, SMU izstāde Lidostā “Rīga”, mājražotāju kopā sanākšana un uzņēmēju balle 19.10. Klātesošie debatē par biedrības iesaisti pasākumos un nepieciešamo atbalstu aktivitāšu organizēšanā.

**Nolēma:** biedrībai iesaistīties iespēju robežās visos Mārupes Uzņēmēju dienu pasākumos. E.Alksnei sadarbībā ar lidostas pārstāvjiem un Mārupes vidusskolas skolotāju sagatavot materiālus, ielūgumus un veikt citas nepieciešamās darbības SMU izstādei pēc iepriekšējā gada parauga. Izplatīt biedriem informāciju par Mārupes Uzņēmēju dienu pasākumiem.

5. Jautājumi "Uzņēmējdarbības konsultatīvai padomei"

Valde apspriež Konsultatīvajā padomē izskatāmos jautājumus un vienojas par kopīgu nostāju tajos.

Būtiskākie jautājumi:

1. Aktuālā informācija par Plieņciema ielu
2. Mārupes novada preču zīmes izmantošanas iespējas
3. Ar teritoriālā plānojuma aktualizāciju saistītie jautājumi

**Nolēma:** Konsultatīvās padomes sēdē biedrību pārstāvēs K.Bodnieks un J.Baibakovs.

6. Par VIAA iesniegumu par Erasmus+ TCA pasākuma pieteikumu konkursa rezultātiem

S.Savickis informē par šo aktivitāti.

**Nolēma:** pieņemt zināšanai, atbalstīt un piedalīties S.Savickim

7. Par biedrības preču zīmi - nolikuma, noteikumu projekts

J.Baibakovs informē par saņemtajiem priekšlikumiem par noteikumu projektu un lūdz ikvienu no biedriem, kuram ir ierosinājumi vai izskatāmi lietošanas ierobežojumi, sūtīt informāciju viņam vai uz biedrība sinformatīvo e-pastu līdz 28.09.2018.

**Nolema:** J.Baibakovs nākamajā biedrības valdes sēdē iepazīstina ar noteikumu projektu.

8. Par situāciju ar Plieņciema ielu

J.Baibakovs informē par saņemto vēstuli no Satiksmes ministrijas (SM) par situāciju ar Plieņciema ielu. SM piedāvā 2 risinājuma variantus – ātruma ierobežojums uz 30 km/h vai veidot kā vienvirziena ielu. Klātesošie debatē par iespējamajiem piedāvājumiem un komunikācijas plānu.

**Nolēma:** J.Bibakovs sagatavo kopsavilkumu no SM, ar to iepazīstinām biedrības biedrus un uzrunājam Rīgas Tehniskās universitātes ceļu būves akadēmisko personālu ar piedāvājumu izpētīt un piedāvāt iespējamos risinājumus Plieņciema ielas nākotnei. (līdz nākamajai valdes sēdei)

9. Par biedra izslēgšanu (“CV-Travel”) no biedrības

K.Bodnieks informē, ka saņemts iesniegums iesniegums no SIA “CV-Travel” par izstāšanos no biedrības, jo noslodzes dēļ nevar aktīvi piedalīties biedrības darbā.

**Nolēma:** izslēgt no biedrības SIA “CV-Travel”.

10. Par situāciju ar debitoriem.

K.Bodnieks informē, ka pēdējā mēneša laikā situācija ar debitoriem ir uzlabojusies, parādnieku skaits ir samazinājies un tiek strādāts pie tā, lai samazinātos līdz minimumam.

**Nolēma**: pieņemt zināšanai informāciju

11. Par avīzi “Mārupes Uzņēmēju Vēstis” oktobra numuru

K.Bodnieks informē par avīzes oktobra numura tēmu – Mārupes Uzņēmēju dienas. Reklāmdevēji ir apzināti, teksti un intervijas tiks sagatavotas noteiktajā laikā. Papildus K.Bodnieks informē, ka avīzes septembra numurs izdots ar pozitīvu bilanci.

**Nolēma:** pieņemt zināšanai

12. “Par 2h zinošāks” septembra pasākums – 20.septembris, uzsaukums. Nākošo semināru tēmas, datumi.

K.Bodnieks un E.Alksne informē, ka uzaicinājums uz 20.septembra semināru biedriem nosūtīts, reģistrācija uzsākta. Oktobra seminārs paredzēts Mārupes Uzņēmēju dienu ietvaros 17.septembrī un runās par fizisko personu datu aizsardzības regulas ievērošanu un ar to saistītajiem problēmjautājumiem.

**Nolēma:** Pieņemt zināšanai. E.Alksnei informē biedrus, kad būs saņemta aktuālā informācija no pašvaldības.

13.Par biedru tīklošanās pasākumu 9.oktobrī.

Pēc I.Bondares iniciatīvas un vairāku biedru atbalsta 9.oktobrī organizēs biedru tīklošanās pasākumu ar mērķi vairāk uzzināt vienam par otra biznesu, kontaktu veidošana utt. Valde vienojas par pasākuma samaksas veikšanu.

**Nolēma:** Kontaktu pēcpusdienas dalības maksa EUR 6.05 (cena ar PVN), piedāvājot veikt to tikai ar pārskatījumu uz bankas kontu. E.Alksnei pēc saskaņošanas nosūtīt informāciju biedriem, pieteikšanās termiņš – 5.oktobris, visus pasākumam nepieciešamos izdevumus saskaņot ar valdi.

14. Par gatavošanos biedrības gada ballei.

J.Kursiša informē, ka Mārupes Kultūras nams pieejams tikai 11.janvārī. I.Melzobs aktualizē jautājumu par darba grupas izveidošanu balles sagatavošanai.

**Nolēma:** Balli organizēt 11.janvārī Mārupes Kultūras namā. I.Melzobam ar I.Bondari informēt par nepieciešamo atbalstu balles sagatavošanai.

15. Par biedrības informatīvo stendu novada domes ēkā.

Valde debatē par stenda izmantošanu. Nepieciešams tajā izvietot visus biedrības pasākumu plakātus. Jāizliek paziņojums, ka reklāmu bez biedrības saskaņojuma izvietot nedrīkst. Turpmāk “Mārupes uzņēmēju Vēstis” domes telpās novietos vairāk, lai visi interesenti un biedri var ņemt nepieciešamos eksemplārus no domes ēkas un mazāk patērēt resursus uz avīzes izvadāšanu pa novadu.

**Nolēma:** E.Alksnei un K.Bodniekam uzraudzīt procesu.

16. Par biedrības mājas lapu, Draugiem.lv un Twitter kontu.

Draugiem.lv profilā ilgu laiku nav ievietota biedrības informācija un tas ir mainījis savu mērķauditoriju. Biedrības Twitter konts jāaktualizē. Jāpārskata un jāaktualizē mājas lapā esošā informācija.

**Nolēma:** Lūgt N.Čiževski slēgt biedrības Draugiem.lv kontu. Valdei iesniegt priekšlikumus E.Alksnei informācijas aktualizēšanai mājas lapā. Lūgt N.Čiževskim pieeju biedrības Twitter kontam un E.Alksnei sākt ievietot tur informāciju.

Visi darba kārtības lēmumi pieņemti vienbalsīgi “par”.

Sēde slēgta 19:30

Sēdes vadītājs K.Bodnieks

Protokolists E.Alksne